Der var lagt op til et super tilbud i Kop og Kande, men imens kunderne stod i kø, så havde dele af personalet fået lov til at hamstre tilbud for næsen af kunderne

Stod du i kø foran butikken, så hører vi gerne fra dig. Skriv en sms til 1224 (alm. takst) eller mail til 1224@eb.dk

75 procent på resten af vores varer.

Det tilbud lyder næsten for godt til at være sandt, og det havde personalet i 'Kop og Kande' i Sæby da også opdaget.

Isenkræmmeren er lige nu havnet i problemer på Facebook, efter deres afdeling havde et super flytte-tilbud mandag eftermiddag. Inden flytningen skulle de sidste varer i butikken sælges til kunderne for spotpris. Eller det var i hvert fald planen.

For imens kunderne stod i kø foran butikken, så var et af butikchefens familiemedlemer samt en person fra personale-gruppen 'gået ind af bagdøren', og købt det de skulle bruge.

Og det har fået adskillige kunder op i det røde felt på Facebook, mens Kop og Kande efterfølgende må lægge sig fladt ned og sige undskyld.

Hun har fået skældud

Ekstra Bladet har efterfølgende været i kontakt med butikchefen i Sæby, men hun ønsker ikke at udtale sig. I stedet henviser hun til Kop og Kandes direktør Peter Rønn, der også lægger sig fladt ned og beklager hændelsen.

- Det er selvfølgelig en kæmpe fejl, at der er to, der får lov til at købe noget før kunderne. Den ene er en fra personalet, der har været med til at sætte den nye forretning op, mens den anden er et butikschefens familiemedlemmer. De får lov til at købe ti ting. Nogle plastik-skeer og nogle køkkenmaskiner, og det er en kæmpe fejl. Butikschefen er simpelthen så ked af det.

Ifølge Peter Rønn bliver de opmærksomme på fejlen tirsdag, hvor de så tager fat i lederen af den lokale butik.

- Vi spørger hende selvfølgelig, hvad hun har lavet. En af kunderne ude foran stod langt fremme i køen, og havde udset sig de to køkkenmaskiner, som var blevet taget. Han får selvfølgelig de to maskiner til samme pris. Det er jo for dumt af hende, og hun har naturligvis også fået skæld ud.

- Det er en stor brøler, og det er slet ikke noget, som vi gør normalt i vores andre butikker, forsikrer Peter Rønn over for Ekstra Bladet og tilføjer, at der ikke vil være yderligere konsekvenser.

Butikken i Sæby holder udsalg, fordi den nu flytter fra Vestergade i Sæby til Grønnegade i samme by.

Stod du i kø foran butikken, så hører vi gerne fra dig. Skriv en sms til 1224 (alm. takst) eller mail til 1224@eb.dk